**Kreab Oy** on yritys- ja yhteisöviestintään, talous- ja sijoittajaviestintään sekä yhteiskuntasuhteisiin erikoistunut viestintätoimisto.

Kreabin emoyhtiö on vuonna 1970 perustettu **Kreab AB**. Konserni on Pohjoismaiden suurin viestintätoimisto*lähde?*, ja sillä on 41 toimistoa viidellä mantereella. Konsernin pääkonttori sijaitsee Tukholmassa. Kreab-konsernissa työskentelee noin 400 henkilöä yli 25 maassa.

Historia
--------

Kreabin Helsingin-toimiston juuret ovat vuonna 1988 perustetussa H & B Communications Oy:ssä. Kreab osti H & B:n liiketoiminnan vuonna 1999 ja muodosti siitä Kreabin Suomen-yhtiön.

Veckans Affärer -lehti valitsi Kreabin Tukholman-toimiston vuosina 2000, 2004 ja 2007 Ruotsin parhaaksi viestintätoimistoksi. Ruotsin entinen pääministeri ja nykyinen ulkoministeri Carl Bildt oli Kreab-konsernin ja Kreab Oy:n hallitusten puheenjohtaja vuosina 2004–2006. Helmikuussa 2009 kansainväliseen Omnicom Groupiin kuuluva viestintätoimisto *Gavin Anderson & Company* yhdistettiin Kreabiin. Nimeksi tuli Kreab Gavin Anderson. Tammikuussa 2015 yhtiö muutti nimensä jälleen Kreabiksi.

Kreab Suomessa
--------------

Viestinnän ammattilaiset ProCom ry palkitsi vuonna 2019 Kreabin tekemän Metson vuosikertomuksen vuoden 2018 parhaaksi listattujen yhtiöiden sarjassa. Taloustutkimus Oy on tutkinut Kreabin vuosina 2014, 2012, 2010, 2008, 2006, 2004 ja 2002 Suomen parhaaksi talousviestinnän osaajaksi Viestintäalan yritysten imagotutkimuksessa.

Kreabin Helsingin-toimisto sijaitsee Helsingin keskustassa Kluuvin kaupunginosassa.

Johto ja hallinto
-----------------

Kreabin Helsingin-toimiston toimitusjohtajaksi nimitettiin helmikuussa 2015 Mikael Jungner. Jungnerilla on vahva tausta politiikassa ja hän on toimi hallintoministeri Jouni Backmanin, oikeusministeri Johannes Koskisen sekä pääministeri Paavo Lipposen poliittisena erityisavustajana. Jungner on ollut SDP:n kansanedustajana vuosina 2011-2015, SDP:n puoluesihteerinä vuosina 2010–2012 sekä Yleisradion toimitusjohtajana vuosina 2005–2010. SDP:stä Jungner erosi joulukuussa 2017. 

Kreab Oy:n hallituksen puheenjohtaja on Matti Saarinen. Saarinen työskenteli Kreabin toimitusjohtajana vuodesta 2001 vuoteen 2013. Ennen Kreabia Saarinen johti Nokian, Nesteen ja Leonian viestintää. Viestinnän ammattilaiset ProCom ry palkitsi hänet vuonna 2011 elämäntyöstään viestinnän parissa.

Konsernin hallituksen puheenjohtaja on Peje Emilsson ja konsernijohtajana toimii Charlotte Erkhammar. Hallituksen varapuheenjohtaja on Dale Adams.

Lähteet
-------

* Helsingin kulttuurijohtaja Pekka Timonen jättää tehtävänsä *HS*.  23.1.2013. www:  Helsingin Sanomat.  Arkistoitu 27.9.2013. Viitattu 25.9.2013.
* Kreab ja Gavin Anderson yhdistyivät *Markkinointi & mainonta*.  16.2.2009. Talentum. Viitattu 3.3.2009.
* Kreab ja pörssiyhtiö Omnicomin omistama Gavin Anderson yhdistyvät *Mediaviikko*.  16.2.2009. Mediaviikko. Viitattu 3.3.2009. [vanhentunut linkki]
* Gavin Anderson merges with Kreab *PR Week*.  16.2.2009. PR Week. Viitattu 3.3.2009. [vanhentunut linkki]
* Kreab and Gavin Anderson Merge to Create a Leading Worldwide Strategic Communications Consultancy *Yahoo Finance*.  16.2.2009. Viitattu 3.3.2009. (englanniksi)
* Kreab and Gavin Anderson Merge to Create a Leading Worldwide Strategic Communications Consultancy *PR Newswire Asia*.  16.2.2009. Viitattu 3.3.2009. (englanniksi)[vanhentunut linkki]
* Mediaviikko toimitus: Petra Thoren Kreab Gavin Anderson Oy:n varatoimitusjohtajaksi (nettikolumni) *Mediaviikko*.  6.9.2010.  Arkistoitu 12.9.2010. Viitattu 6.9.2010.
* Yle, Talous ja politiikka: Ulf Sundqvist neuvonantajaksi viestintätoimisto Kreabiin (nettiuutinen) *Yle*.  29.10.2010. www.yle.fi:  Yle. Viitattu 1.11.2010.

### Viitteet

1. 1 2 3 4  Tiedot yrityksestä: Kreab Oy *Asiakastieto*. Viitattu 8.6.2023.
2. ↑
3. ↑
4. ↑   (Arkistoitu – Internet Archive)

Aiheesta muualla
----------------

* Kreab Helsinki